Onnie geskors wat skolier glo met bottel water gooi | Maroela Media
Onnie geskors wat skolier glo met bottel water gooi
'n Onderwyser van Noordwes wat 'n skolier tydens skoolure glo beseer het, is op spesiale verlof geplaas hangende 'n ondersoek oor die voorval by Geelhout Park Secondary School.
Leerders was Donderdag ná pouse weer op pad terug na hul klasse, toe die onderwyser glo 'n bottel water gegooi en 'n skolier teen die kop getref het. Die skolier is na die skoolhoof se kantoor geneem en is daarna na 'n kliniek geneem.
Elias Malindi, woordvoerder van die departement van onderwys, het gesê die departement is dadelik in kennis gestel van die voorval en 'n span van die arbeidseenheid is na die skool ontplooi om die saak te ondersoek. "Die departement sal ook 'n eenheid ontplooi om berading te verskaf aan die skoliere wat deur die voorval geraak is."
Mmaphefo Matsemela, LUR vir onderwys in Noordwes, het dit benadruk dat lyfstraf deur die departement afgeskaf is. "Lyfstraf is al sedert 1997 afgeskaf binne die onderwysbedryf en die Skolewet. Geen onderwyser mag lyfstraf toepas nie. Daar is alternatiewe maniere om leerders te dissiplineer,' het Matsemela gesê.
Malindi het gesê deur die onderwyser op spesiale verlof te plaas, bied die departement die geleentheid om doeltreffend die saak te ondersoek sonder enige inmenging.
356 diere uit troeteldierwinkel gered
De Klerk-stigting reageer op EFF-aanval
Krieket: Nieu-Seeland kan Indië klop
Rugby: SA vroue leer lesse op toer
Internasionale oorsig: Swede neem ook sterk standpunt in oor immigrante
Geen onderwyser sal dit sommer net doen nie.
Die ou bloeitjie is seker nou heeltemal onskuldig? Niks gesê nie, niks gedoen nie?
Ondersoek die saak tot op die been asb.
Hoe kwaad moet mens nie wees nie!!!
BERADERS!!!??? Vir wat? Siestog, seker om te keer dat die arme sneeuvlokkies smelt…
Lyk my dit is nou die nuutste. Beraders vir alles. As daar meer disipline was sou sulke voorvalle nie gebeur nie. Kan mens die onderwyser kwalik neem? Kinders kom deesdae met moord weg, net omdat hulle "kinders".